สวัสดีค่ะ คือประจำเดือนหนูมานานมากเลยค่ะ เคยเป็นแบบนี้บ่อยแล้วค่ะ บางเดือนมาถึง2ครั้งด้วยกัน แล้วอีกอย่างประจำเดือนจะมาไม่เคยต่ำกว่า7วันเลยค่ะ บางวันมาน้อยแต่บางวันก็มามากช่วงแรกๆเลือดไม่แดงมากแต่หลังๆมาเลือดเริ่มแดงแล้วค่ะ ยังไม่เคยไปหาเลยค่ะ อยากรู้ว่าสาเหตุเกิดจากอะไรแล้วมียาตัวไหนที่พอจะรักษาได้บ้างมั้ยคะ?
สวัสดีค่ะ การมีประจำเดือนมานานมากกว่า 7 วัน รวมถึงมีประจำเดือนมาบ่อย หรือมีระยะห่างระหว่างรอบประจำเดือนน้อยกว่า 21 วัน อาจเกิดจาก1. การทำงานผลิตฮอร์โมนของรังไข่ผิดปกติ เช่น ภาวะที่มีถุงน้ำในรังไข่หลายใบ (PCOS) แต่มักมีอาการขาดประจำเดือนนานหลายเดือน และเมื่อมีประจำเดือนมา ก็จะมีปริมาณมากและมานานกว่าปกติ2. ความผิดปกติที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น3. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนต่ำ เป็นต้น4. การใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ รวมถึงยาบางชนิด เช่น ยาต้านการแข็งตัวของเลือด เป็นต้น5. มีมดลูกอักเสบติดเชื้อ ซึ่งจะมีตกขาวที่ผิดปกติและอาการปวดท้องน้อยร่วมด้วยแนะนำว่าควรไปพบสูติ-นรีแพทย์เพื่อตรวจหาสาเหตุค่ะ ไม่ควรปล่อยให้มีเลือดออกนานดังกล่าว แม้จะมีปริมาณน้อย แต่หากออกนาน ก็ทำให้เกิดภาวะโลหิตจางตามมาได้ สำหรับการรักษาก็จะขึ้นอยู่กับสาเหตุที่ตรวจพบค่ะ